OpenLLM-France/wikimedia huggingface dataset:
# Pseudoclementines

Pseudoclementines, o escrits pseudoclementins, és el terme convencional per designar molts escrits apòcrifs que van circular en època de l'Església primitiva sota l'autoria de Climent de Roma.
Els escrits consten de tres col·leccions: les Homilies, contingudes en vint llibres i escrites en grec; els Reconeixements o Recognitiones, obra escrita en llatí, traducció del grec de Rufí d'Aquileia; finalment els dos Epítoms de les Homilies, més tardans, dels quals existeix una traducció parcial siríaca, escrita en dos manuscrits datats vers el 411. També hi ha altres fragments coneguts escrits en àrab i eslavó.
En el segle xix els escrits van rebre un gran suport sobre la seva autenticitat. L'existència de les homilies és coneguda des del segle xvi, entre 1572-1578, gràcies a la recerca en biblioteques del religiós jesuïta palentí Francisco Torres, més conegut per la forma llatina Turrianus, van sortir a la llum. Però la versió més coneguda, i probablement diferent a la trobada per Torres, fou la de Cotelerius, el 1672, a partir d'un manuscrit conservat a París, però mancant el vintè llibre i parcialment el dinovè. Una reedició fou duta a terme per Albert Schwegler. El manuscrit vaticà complet va ser utilitzat per primera vegada per Heinrich Dressel el 1853, i reimprès per Jacques Paul Migne, i una altra per Paul de Lagarde. Els Reconeixements es troben a molts manuscrits i van gaudir de molta popularitat durant l'edat mitjana, de fet, la història de Climent i el seu pare Faust o Faustinià, sembla que originà la llegenda de Faust. La primera edició d'aquestes obres va ser de la mà de Faber Stapulensis el 1504, i després se'n van fer múltiples reedicions. Les dues cartes adjuntes a les Homilies van ser traduïdes i editades el segle xix.
Els problemes literaris i teològics encara són fonts de debats. Els escrits són de tendència judeognòstica, i presenten la figura de Crist com l'eó diví, revelat prèviament a Adam i Moisès. També hi ha que diu que té influències de l'arianisme. Contenen altres elements ascètics i rebutja el celibat, per la seva marca jueva. L'escola de Tübingen hi va donar molta importància i les va considerar un testimoni del suposat conflicte entre els partidaris de Pere i els de Pau en l'Església primitiva.

## Referències

* 1 2 «Pseudoclementines». Gran Enciclopèdia Catalana. Grup Enciclopèdia Catalana. Arxivat de l'original el 23 de juliol 2015. [Consulta: 23 juliol 2015].
* 1 2 Chapman, Henry Palmer. «Clementines». A: Wikisource. Catholic Encyclopedia (en anglès), 1913.
# Gausbert de Peralada

Gausbert de Peralada fou senyor de Peralada a la mort del seu pare Berenguer Renard de Peralada i morí sense descendència, l'herència passà als seus possibles germans Ramon de Torrelles i Eimeric. L'adscripció d'aquest personatge com a vescomte de Rocabertí és dubtosa i caldrà que es facin més investigacions per veure si només era senyor de la vila altempordanesa o si també va ostentar el títol de vescomte.

## Referències

* ↑ «Gausbert de Peralada». Gran Enciclopèdia Catalana. Barcelona: Grup Enciclopèdia Catalana.
# Tonnoiriella pseudofontinalis

Tonnoiriella pseudofontinalis és una espècie d'insecte dípter pertanyent a la família dels psicòdids que es troba a Europa: és un endemisme de l'illa de Còrsega.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Wagner, Rüdiger, 1993. Einige neue europäische Psychodiden (Diptera, Nematocera, Psychodidae). Entomofauna, vol. 14, pàgs. 401-415.
* ↑ Global Species (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Haaren

Haaren és un municipi de la província del Brabant del Nord, al sud dels Països Baixos. L'1 de gener del 2009 tenia 13.709 habitants repartits sobre una superfície de 58,53 km² (dels quals 0,87 km² corresponen a aigua). Limita al nord amb Heusden i Vught, i al sud amb Tilburg, Oisterwijk i Boxtel.

## Centres de població

Biezenmortel (1,498)
Esch (2,225)
Haaren (5,584)
Helvoirt (4,741)

## Ajuntament

El consistori està format per 15 regidors
* CDA 5 regidors
* Samenwerking 95 - 4 regidors
* VVD 3 regidors
* Progressief 96 - 3 regidors

## Enllaços externs

* www.haaren.nl Arxivat 2020-11-26 a Wayback Machine.
# Frédéric Danjou

Frédéric Danjou (Clamart, 28 de setembre de 1974) és un exfutbolista professional francès, que ocupava la posició de defensa.
Ha militat en diversos equips del seu país, com l'AJ Auxerre (on va ser titular a la Ligue 1), l'AC Ajaccio o el SM Caen, entre d'altres. Entre 1999 i 2001 va formar al Reial Oviedo, de la competició espanyola.
Amb l'Auxerre va guanyar el Campionat de lliga i el de Copa el 1996.
# Narbief

Narbief és un municipi francès situat al departament del Doubs i a la regió de Borgonya - Franc Comtat. L'any 2007 tenia 69 habitants.

## Demografia
### Població

El 2007 la població de fet de Narbief era de 69 persones. Hi havia 20 famílies de les quals 4 eren unipersonals (4 homes vivint sols), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 24 eren l'habitatge principal de la família, 2 eren segones residències i 3 estaven desocupats. 24 eren cases i 4 eren apartaments. Dels 24 habitatges principals, 18 estaven ocupats pels seus propietaris i 6 estaven llogats i ocupats pels llogaters; 1 tenia tres cambres, 8 en tenien quatre i 14 en tenien cinc o més. 22 habitatges disposaven pel capbaix d'una plaça de pàrquing. A 10 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Narbief el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 4 |
| 0 | 35 a 39 | 4 |
| 0 | 30 a 34 | 4 |
| 12 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 4 | 10 a 14 | 16 |
| 4 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 38 persones, 35 eren actives i 3 eren inactives. De les 35 persones actives 34 estaven ocupades (21 homes i 13 dones) i 1 aturada (1 dona i 1 dona). De les 3 persones inactives 1 estava jubilada i 2 estaven estudiant.

### Activitats econòmiques

Dels 3 establiments que hi havia el 2007, 1 era d'una empresa alimentària, 1 d'una empresa de fabricació d'altres productes industrials i 1 d'una entitat de l'administració pública.
L'any 2000 a Narbief hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Narbief a l'INSEE.
* Évolution et structure de la population Fitxa amb el detall de dades de Narbief a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pape Cheikh Diop

Pape Cheikh Diop Gueye (Dakar, 8 d'agost de 1997) és un futbolista professional espanyol d'origen senegalès que juga com a migcampista.

## Carrera de club
### Juvenil

Diop va arribar a Espanya el 2011 a 14 anys. Després d'haver jugat amb el Club Internacional de la Amistad i el Montañeros CF, va ingressar al planter del Celta de Vigo el 2013.

### Celta

Diop va debutar com a sènior al Celta de Vigo B el 23 d'agost de 2014, entrant com a suplent a la segona part en un partit de Segona Divisió B contra el CD Lealtad, amb victòria per 2–0 a fora. Va marcar el seu primer gol vuit dies més tard, el darrer en una victòria per 5–0 a casa contra la UP Langreo.
L'11 d'agost de 2015 Diop va signar un nou contracte per cinc anys amb el club, fins al 2020. Va debutar amb el primer equip, i a La Liga el 12 de desembre d'aquell any, substituint Nolito als darrers minuts en una victòria per 1–0 a casa contra el RCD Espanyol.
Diop va marcar el seu primer gol a la màxima categoria el 27 de novembre de 2016, el darrer en una victòria per 3–1 a casa contra el Granada CF. El següent 31 de gener, va estendre el seu contracte fins al 2021 i fou promocionat definitivament al primer equip, amb el dorsal número 4.

### Lió

El 29 d'agost de 2017, l'Olympique de Lió va anunciar el fitxatge de Diop amb un contracte per cinc anys, a canvi de 10 milions d'euros pel Celta, més 4 milions en variables.

## Palmarès
### Espanya sub-19

* Campionat d'Europa sub-19 de la UEFA: 2015

## Referències

* ↑ «Pape Cheikh, el todoterreno celeste» (en castellà). Canteira Celeste, 22-05-2014. [Consulta: 13 desembre 2015].
* ↑ «La efectividad del Celta B condena al Lealtad» (en castellà). Vavel, 23-08-2014. [Consulta: 13 desembre 2015].
* ↑ «El Langreo recibe un serio correctivo de un Celta B muy superior» (en castellà). El Comercio, 31-08-2014. [Consulta: 13 desembre 2015].
* ↑ «El Celta renueva a los canteranos Pape, Diego Alende y De Paz» (en castellà). La Voz de Galicia, 11-08-2015. [Consulta: 13 desembre 2015].
* ↑ «Aspas mira a la Champions» (en castellà). Marca, 12-12-2015. [Consulta: 13 desembre 2015].
* ↑ «Pape Cheikh amplía su contrato con el Celta hasta el 2021» (en castellà). Diari AS, 31-01-2017. [Consulta: 24 març 2017].
* ↑ «Transferts : Pape Cheikh Diop (Celta Vigo) à Lyon (officiel)» (en francès). L'Équipe, 29-08-2017 [Consulta: 29 agost 2017].

## Enllaços externs

* Pape Diop a BDFutbol
* Pape Diop, Fitxa a Soccerway
# Gausfred

Gausfred és el nom dels següents personatges:
* Gausfred I d'Empúries-Rosselló
* Gausfred II de Rosselló (? - 1074), comte de Rosselló (1013-1074) fill de Guislabert I i de la seva muller Beliarda
* Gausfred III de Rosselló (? - 1164), comte de Rosselló (1113-1164), fill de Girard I i hereu del comtat de Rosselló a la mort d'aquest
* Gausfred de Cabrera (980?-1017), primer senyor del castell de Cabrera del qual hom té notícia documentada des de 1002 fins a 1017
* Gausfred d'Orís (?-995), Vicari d'Orís, de la primera branca del llinatge Orís, coneguda modernament pels historiadors com la dels Orís-Manlleu
# Martha Randall

Martha Randall (Chicago, 12 de juny de 1948) és una nedadora estatunidenca, ja retirada, que va competir durant la dècada de 1960.
Amb tan sols 16 anys, el 1964 va prendre part en els Jocs Olímpics d'Estiu de Tòquio on va guanyar la medalla de bronze en els 400 metres estils del programa de natació. Finalitzà rere les seves compatriotes Donna de Varona i Sharon Finneran.
En el seu palmarès també destaquen tres medalles d'or i una de bronze a les Universíades de 1967 i el fet d'aconseguir dos rècords mundials, en els 400 metres lliures i els 4x100 metres estils.

## Referències

* 1 2 «Olympedia – Martha Randall». [Consulta: 14 juliol 2021].
# Tonnoiriella hatayensis

Tonnoiriella hatayensis és una espècie d'insecte dípter pertanyent a la família dels psicòdids que es troba a Turquia, incloent-hi la província de Hatay.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)
# Géry

Géry és un municipi francès situat al departament del Mosa i a la regió del Gran Est. L'any 2007 tenia 44 habitants.

## Demografia
### Població

El 2007 la població de fet de Géry era de 44 persones. Hi havia 16 famílies, de les quals 3 eren unipersonals (3 homes vivint sols), 3 parelles sense fills i 10 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 16 eren l'habitatge principal de la família, 5 eren segones residències i 1 estava desocupat. Tots els 21 habitatges eren cases. Dels 16 habitatges principals, 15 estaven ocupats pels seus propietaris i 1 estava llogat i ocupat pels llogaters; 2 tenien dues cambres, 2 en tenien tres, 2 en tenien quatre i 9 en tenien cinc o més. 14 habitatges disposaven pel capbaix d'una plaça de pàrquing. A 6 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Géry el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 8 | 35 a 39 | 0 |
| 0 | 30 a 34 | 4 |
| 0 | 25 a 29 | 8 |
| 4 | 20 a 24 | 0 |
| 0 | 15 a 19 | 0 |
| 4 | 10 a 14 | 4 |
| 8 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 30 persones, 22 eren actives i 8 eren inactives. De les 22 persones actives 21 estaven ocupades (11 homes i 10 dones) i 2 estaven aturades (2 homes). De les 8 persones inactives 1 estava jubilada, 2 estaven estudiant i 5 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Géry a l'INSEE.
* Évolution et structure de la population Fitxa amb el detall de dades de Géry a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Torrent de Mussarra

El torrent de Mussarra és un torrent que discorre a cavall dels termes municipals de Calders i de Monistrol de Calders, de la comarca del Moianès.
Es forma a la fondalada del nord de la masia de Mussarra, de la Quintana de Mussarra i del Camp de l'Estoviada, i al sud del Serrat del Feliu, des d'on davalla cap al nord pel costat de ponent de la Baga de la Corriola, fins que s'aboca en el torrent de la Baga de la Corriola.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Bolxevik

«Bolxevik» té aquests significats:
* Bolxevisme, facció del Partit Obrer Socialdemòcrata Rus
* Illa Bolxevic, illa de l'arxipèlag Terra del Nord, a Rússia

## Localitats

* Bolxevik (Medvédovskaia), població del krai de Krasnodar, a Rússia
* Bolxevik (Kírova), població del krai de Krasnodar, a Rússia
* Bolxevik (Iugo-Sévernaia), població del krai de Krasnodar, a Rússia
* Bolxevik (Stàvropol), població del krai de Stàvropol, a Rússia
# Papaz yahnisi

Papaz yahnisi és un plat de carn de la cuina turca. També conegut com a Soğan yahnisi, és un estofat (yahni en turc) fet amb carn d'ovella o de xai i escalunyes, com ingredients basics, especialment en Tracia i el restant de la Regió de la Màrmara de Turquia i a Esmirna. En la seva elaborització també s'utilitzen all, sèu, canyella, altres espècies, sal, i una mica de vinagre (o vi).
Els seus noms alternatives signifiquen, literalment, "estofat del capellà" i "estofat amb cebes", respectivament.

## Vegeu també

* Tas kebap

## Referències

* ↑ http://www.sabah.com.tr/kultur_sanat/2016/02/07/izmir-mutfagi-unutulma-tehlikesinde-1454850498
* ↑ Charles Gordon Sinclair. International Dictionary of Food and Cooking. Taylor & Francis, gener 1998, p. 393–. ISBN 978-1-57958-057-5.
# Gausfred II de Rosselló

Gausfred II de Rosselló (? - 1074) fou comte de Rosselló (1013-1074).

## Orígens familiars

Fill de Guislabert I i de la seva muller Beliarda, va heretar el comtat de Rosselló a la mort del seu pare.

## Vida política

Accedí al govern del comtat molt jove encara i de seguida va haver de fer front a la invasió del seu oncle, el comte Hug I d'Empúries, que aprofità la mort del seu germà Guislabert per intentar reconstruir la unitat dels comtats d'Empúries i Rosselló, dissolta a la mort del pare d'aquests dos últims, Gausfred I. Amb l'ajuda de Bernat I de Besalú aconseguí aturar la invasió i, gràcies a la mediació de l'abat Oliba de Ripoll, el litigi finalitzà el 1020 amb l'acord de pau entre oncle i nebot.
A partir del 1040 foren Gausfred i el seu fill Guislabert els que intervingueren en els dominis del comtat d'Empúries, controlat en aquell moment pel seu cosí, Ponç I d'Empúries. Hi menaren expedicions de saqueig i hi van fer construir el castell de Requesens, que provocà una llarga disputa entre els dos comtats.
A Perpinyà, que era residència comtal des del govern del seu pare, va prendre part en la consagració de l'església parroquial de Sant Joan el Vell (1025). Poc després, va tenir lloc al seu territori la primera assemblea de Pau i Treva, coneguda com a primer sínode de Toluges, presidida per l'abat Oliba 1027. Més tard, vers 1065-1066, ell mateix presidí el segon sínode celebrat a Toluges, amb l'assistència del seu fill, dels comtes Ponç I d'Empúries, Guillem II de Besalú i Ramon I de Cerdanya i d'altres nobles.
Associà al govern del comtat el seu fill Guislabert.

## Núpcies i descendència

Del seu matrimoni amb la jove Adelaida nasqueren:
* Guislabert II de Rosselló (?-1102), comte de Rosselló
* Arnau Gausfred de Rosselló, regent del comtat de Rosselló
* Berenguer de Rosselló
* Sunyer de Rosselló, bisbe d'Elna
* Garsenda de Rosselló, casada amb Guillem de Montesquiu
# Topoľa

Topoľa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1337.
# Gévrise Émane

Gévrise Émane (Yaoundé, Camerun, 27 de juliol de 1982) és una esportista francesa que competeix en judo.
Va participar en els Jocs Olímpics de Londres 2012, obtenint una medalla de bronze en la categoria de –63 kg.
Ha guanyat 5 medalles al Campionat Mundial de Judo entre els anys 2005 i 2015, i 6 medalles al Campionat Europeu de Judo entre els anys 2006 i 2016.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres ( Regne Unit) | 3 | –63 kg |
| Campionat Mundial ||||
| Any | Lloc | Medalla | Categoria |
| 2005 | el Caire ( Egipte) | 2 | –70 kg |
| 2007 | Rio de Janeiro ( Brasil) | 1 | –70 kg |
| 2011 | París ( França) | 1 | –63 kg |
| 2013 | Rio de Janeiro ( Brasil) | 3 | –63 kg |
| 2015 | Astanà ( Kazakhstan) | 1 | –70 kg |
| Campionat Europeu ||||
| Any | Lloc | Medalla | Categoria |
| 2006 | Tampere ( Finlàndia) | 1 | –70 kg |
| 2007 | Belgrad ( Sèrbia) | 1 | –70 kg |
| 2008 | Lisboa ( Perú) | 3 | –70 kg |
| 2011 | Istanbul ( Turquia) | 1 | –63 kg |
| 2012 | Txeliàbinsk ( Rússia) | 1 | –63 kg |
| 2016 | Kazan ( Rússia) | 1 | –70 kg |

## Referències

* ↑ «Gévrise Émane» Arxivat 2009-11-14 a Wayback Machine. en Sports-reference.com (SR/Olympic Sports) (anglès)
* ↑ «Gévrise Émane» en Judoinside.com (anglès)

## Enllaços externs

* L'Equipe profile
* The-Sports.org profile
# Torrent de Montbau

El torrent de Montbau, o Gombau, o de la Granja, és un curs d'aigua del vessant barceloní de Collserola que pertany administrativament al barri de Montbau. Recull les aigües de la serra d'Agudells, per sota de la carretera de la Rabassada, baixava per l'actual carrer d'Arquitectura, travessant les actuals Avinguda de la Vall d'Hebron i la Ronda de Dalt, fins a unir-se al torrents d'en Duran i de Generet a l'alçada de l'actual Avinguda del Cardenal Vidal i Barraquer, just per sobre del Pavelló de la República, on hi ha l'escultura Els Mistos, formant la riera d'en Marcel·lí.
El nom de torrent de la Granja li ve per la finca dita Granja Nova de Martí-Codolar on ara hi ha l'Hospital de la Vall d’Hebron.
El nom de torrent de Montbau va donar origen al nom del barri, construït el 1961. En el plànol geològic i topogràfic de Jaume Almera (1900) apareix el torrent de Mombau i en un plànol de l'Alpina (1959) ja es pot llegir el nom de torrent de Montbau.

## Referències

* ↑ «Montbau, un barri a la serra de Collserola». Horta-Guinardó. Ajuntament de Barcelona.
* 1 2 «Torrents i rieres». EL POU, publicació del Grup d’Estudis de la Vall d’Horta i la Muntanya Pelada, 2019, Núm. Especial, pàg. 23-33.
* 1 2 Giménez i Compte, Carlota. Montbau 50 anys. Un barri de Barcelona. Barcelona: Ajuntament de Barcelona, 2011, p. 160. ISBN 978-84-9850-287-9.
# Larvivora

Larvivora és un gènere d'ocells de la família dels muscicàpids (Muscicapidae). Els seus membres són rossinyols propis d'Àsia que anteriorment es classificaven als gèneres Luscinia i Erithacus.

## Llistat d'espècies

Segons la Classificació del Congrés Ornitològic Internacional (versió 12.1, 2022) aquest gènere està format per 7 espècies:
* Larvivora ruficeps - Rossinyol cap-roig.
* Larvivora brunnea - Rossinyol de l'Índia.
* Larvivora cyane - Rossinyol blau.
* Larvivora sibilans - Rossinyol xiulador.
* Larvivora akahige - Rossinyol del Japó (no confondre amb l'ocell leiòtrix bec-roig, anomenat popularment en català també com a rosssinyol del Japó).
* Larvivora komadori - Rossinyol de les Ryukyu.
* Larvivora namiyei - Rossinyol d'Okinawa.
Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019), compten 8 espècies, car es segueix el criteri taxonòmic, de segmentar una subespècie del rossinyol del Japó (L.a. tanensis) en una espècie apart:
* Larvivora tanensis - Rossinyol de les Izu.

## Taxonomia

Les set espècies del gènere anteriorment estaven classificades en altres gèneres. Un ampli estudi de 2010 demostrà que el gènere Luscinia i Erithacus, com foren definits per Edward C. Dickinson el 2003 no eren monofilètics. Aleshores es reinstauà el gènere Larvivora amb l'espècie tipus, el rossinyol blau, per reubicar aquest nou clade ben definit, que contenia també el rossinyol del Japó i altres espècies que es classificaven a Luscinia. Tot i que el rossinyol cap-roig no es va incloure a l'estudi filogenètic, es va traslladar al gènere ressuscitat, donat que és similar en estructura, cant i comportament al rossinyol de l'India i el rossinyol blau.

## Referències

* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 703 i 704. ISBN 978-84-16728-37-4.
* 1 2 3 Dickinson, E.C.. The Howard and Moore Complete Checklist of the Birds of the World. 3rd. Londres: Christopher Helm, 2003. ISBN 978-0-7136-6536-9.
* ↑ Sangster, G.; Alström, P.; Forsmark, E.; Olsson, U. «Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae)». Molecular Phylogenetics and Evolution, vol. 57, 1, 2010, pàg. 380–392. DOI: 10.1016/j.ympev.2010.07.008. PMID: 20656044.
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
* 1 2 Sangster, G.; Alström, P.; Forsmark, E.; Olsson, U. «Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae)». Molecular Phylogenetics and Evolution, vol. 57, 1, 2010, pàg. 380–392. DOI: 10.1016/j.ympev.2010.07.008. PMID: 20656044.
* 1 2 «Chats, Old World flycatchers». World Bird List Version 6.2. International Ornithologists' Union, 2016. [Consulta: 20 maig 2016].